Søndagsdans på Museum Rebild
2026-07-05 14:00 - 17:00, 2026-07-12 14:00 - 17:00, 2026-07-19 14:00 - 17:00, 2026-07-26 14:00 - 17:00, 2026-08-02 14:00 - 17:00, 2026-08-09 14:00 - 17:00, 2026-08-16 14:00 - 17:00, 2026-08-23 14:00 - 17:00 (Europe/Helsinki) and 3 more dates | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Folkemusik, folkedans og fællesskab
2026-07-05 15:00 - 2026-07-11 10:30 | Brenderup Højskole, Stationsvej 54, Brenderup, 5464
Kurset er for alle med interesse for folkemusik og folkedans.
Om formiddagen er der spille- og danseværksteder ved de faste instruktører.
Resten af dagen er der dagstemaer med gæsteinstruktører, der hver for sig
repræsenterer forskellige sider af folkemusik- og dansetraditionen.

Folkemusik og folkedans
2026-07-09 19:30 - 23:00 | Brenderup Højskole, Stationsvej 54, Brenderup, 5464
Folkedansebal, koncert og fællessang

Folkemusik og folkedans
2026-07-10 15:30 - 17:00 | Brenderup Højskole, Stationsvej 54, Brenderup, 5464
Koncert med folkemusikgruppen “Inver”

Jensen, Bugge & Høirup spiller til Landsstævne for folkedansere og spillemænd
2026-07-15 20:30 - 23:00 | Kalundborg, Kalundborg, 4400, Denmark
Vi underviser ved en workshop fra 9:30 – 11:30 på Museum. Vi spiller til bal fra 20:30 – 21:30 og igen fra 21:45 – 23:00 kun afbrudt af et kvarters ‘Radioavis’. Det foregår i Hal 2
Mette Kathrine Jensen Stærk: Harmonika, Kristian Bugge: Violin, Morten Alfred Høirup: Guitar
www.jensen-bugge.dk www.mortenalfred.com

Folkemusik jam i Flensborg (ingen jam den 27. Juli p.g.a. renoveringsarbejder!)
2026-07-25 18:00 - 23:30, 2026-08-22 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Basco i Flensburg, Hofkultur
2026-07-30 20:30 - 22:30 | Flensborg Hofkultur, Norderstraße 120 -124, Flensburg, 24939, Germany
Basco drives af et ønske om at fortælle historier i sang og melodi, rytmik og textur, og med musikalsk åbenhed, opfindsomhed og legesyge.
På toppen af bølgen af den nordiske folk revival i efterhånden mere end et årti, bliver Basco ved med at udvikle og genopfinde sig selv. Musikken er kompleks og varieret: hårdtslående, melankolsk og med en besnærende gennemsigtighed og dybde. Som en del af en større bevægelse der gør med nordisk musik hvad Miles Davis og hans samtidige gjorde med Jazz i 50’erne, og Piazolla og hans samtidige gjorde med Argentinsk musik i 70’erne, elsker Basco at udvinde guldet i de traditioner de voksede op med, for at finde råmaterialerne til deres næste projekt, om det er et nyt album, en koncertrække samarbejde med DR Bigbandet, eller at genfortælle gamle nordiske og anglo-keltiske historier sammen med Dansk/Norsk sanger Jullie Hjetland.
”What they delight in creating can be as much hellraising noise as it is delicate and detailed, and as playful as it is powerful.” – Songlines
Basco er:
Anders Ringgaard (DK): accordion, trombone,
Andreas Tophøj (DK): violin, viola,
Hal Parfitt Murray (DK/SCO): sang, violin, mandolin,
Villads Hoffmann (DK): cittern

Musik over Præstø Fjord Nordisk Folk Festival
2026-08-06 18:30 - 2026-08-09 16:00 | Musik over Præstø Fjord, Smidstrupvej 69, Tappernøje, 4733
Nordisk folkemusik og dans
Hyggelig baghave festival med 4 scener med professionel musik. 80 % nordisk og 20 % andet folkemusik. Tjek hjemmesiden, hvor vi løbende lægger programpunkter op.
Billetter kan købes fra 1.september. der er begrænset antal billetter til salg, da vi gerne vil bevare den intime magiske stemning og derdor har nået det antal, der kan være på festivalen.
Man kan melde sig som frivillig fra 1.februar 2026
Man kan tilmelde sig ungekursus fra 1.marts.

Musik over Præstø Fjord Nordisk Folk Festival
2026-08-06 18:30 - 2026-08-09 16:00 | MoPF Smidstrupvej 69 DK 4733 Tappernøje, smidstrupvej, 69 4733 Tappernøje, Tappernøje, 4733, Danmark
Musik over Præstø Fjord er Danmark største vindue ud i verden med nordisk folkemusik. Vi arbejder ud fra værdier : kvalitet, fællesskab, lighed, tryghed,mangfoldighed, medindflydelse, aktiv deltagelse og udfoldelse af et æstetisk levende kulturrum i naturen. Professionel musik af høj kvalitet i work-shops og på scenerne (gerne egen nykomponeret musik). Nye tiltag hvert år. Vi har udviklet et vigtigt mødested for folkemusikken. Unge folkemusikinteresserede fra ind- og udland undervises af højt kvalificerede professionelle på kursus op til festivalen. Festivalen har fokus på aktiv deltagelse med spil og dans, samtaler og opmærksomhed. Festivalpladsens indretning med forskellige rum med høj æstetik medvirker til at synliggøre musikkens betydning og bringe det bedste frem i alle. Alle generationer spiller buskspil (jam), hygger ved bålet og skaber den magiske stemning.

Andreas Tophøj og Rune Barslund – Villingerød Kirke
2026-08-06 20:00 - 21:00 | Villingerød Kirke, Villingerødvej 36, Dronningmølle, 3120, Denmark
Der er lagt op til en hyggelig oplevelse, når den prisbelønnede folkemusik-duo Andreas Tophøj & Rune Barslund spiller kirkekoncert. De byder både på hurtige og dansable polkaer, jigs og reels, samt smukke og sørgmodige slow airs, valse og sange, som klinger særligt smukt i kirkerummet. Musikken bliver serveret med sjove, triste og interessante fortællinger og anekdoter, som de fleste vil kunne relatere til. Det hænder også, at der sniger sig et par røverhistorier ind undervejs.
Andreas Tophøj og Rune Barslund er to af de stærkeste navne i dansk folkemusik. De to etniske jyder optræder med violin, accordeon, bratsch, whistle og vokal. I flere år har de lagt publikum ned for deres fødder på spillesteder og festivaler i hele Skandinavien, Storbritannien, Irland, og Tyskland. Bl.a. har store internationale festivaler som Tønder Festival, Celtic Connections og Kaustinen Festival nydt godt af duoens musik.

Kasper Buch duo
2026-08-20 20:00 - 22:00 | KulturØen Middelfart, Havnegade 6, Middelfart, 5500
Strib Vinterfestival kunne i 2023 byde Kasper Buch med band indenfor i Hal 1, hvor de lukkede og slukkede efter Savage Rose var gået af scenen.
Nu besøger Kasper Buch atter sine rødder når han spiller på Kulturøen i Middelfart den 20. August som Duo. En aften hvor man kan forvente at historierne bag sangene er i højsædet, samt sangene i en nærværende og intim udgave.
Kasper Buch er en talentfuld sanger og sangskriver fra Tønder, som med sin ærlige stemme og stærke fortællinger har slået sit navn fast på den danske musikscene. Med det anmelderroste andet album Working Hard i bagagen inviterer han publikum med på en intens og autentisk rejse gennem både musik og menneskelighed.
Albummet Working Hard markerer endnu et vigtigt kapitel i Kasper Buchs musikalske fortælling – en fortælling præget af personlighed, nærvær og en dybtfølt dedikation til sangskrivningens kunst. Det solide håndværk og den umiddelbare ægthed i både tekst og lyd har høstet anerkendelse fra både publikum og anmeldere.
I løbet af de seneste år har Kasper Buch optrådt på scener og festivaler over hele landet, hvor hans koncerter – båret af nogle af landets dygtigste musikere – har gjort stort indtryk. Med en sjælden evne til at skabe kontakt og nærvær i koncertsituationen, leverer han oplevelser, der rører og sætter spor.
Buch har tidligere vundet flere sangskriverkonkurrencer og modtaget legater som anerkendelse for sit kunstneriske virke. Hans musik har opnået airplay på DR P4 og P5, og han har fået ros i både medier og musikpresse for sit ærlige og vedkommende udtryk.
Ud over sin musikalske karriere er Kasper Buch en engageret stemme i samfundsdebatten om psykisk sårbarhed og mental sundhed. Som ambassadør for Angst- og Stressforeningen bruger han sin platform til at belyse temaer, der berører mange – og som også naturligt finder vej ind i hans sange.
Kasper Buch er ikke blot en musiker, men en historiefortæller, der tør gå tæt på livet – både på og uden for scenen.

Final Descent: Mohammad Reza Mortazavi (IR/DE)
2026-09-02 19:30 - 23:00 | Basement, Enghavevej 42, København, 1674, Denmark
Sjælden klubkoncert med iransk percussionmester
Den Berlin-baserede iranske percussionist Mohammad Reza Mortazavi bygger bro mellem sine iranske rødder og Berlins technoscene. Med udgangspunkt i traditionelle persiske trommer sætter han gang i Basement med sin unikke, håndspillede minimalistiske techno.
Dato: Onsdag 02.09.26
Dørene åbner: 19:30
Koncert: 20:00
Pris: 165 dkr i forsalg / 185 dkr i dørsalg
Spillested: Basement, Enghavevej 42, 1674 København V
02.09.26: Mohammad Reza Mortazavi (IR/DE) @ Basement
Iranske Mohammad Reza Mortazavi har sat helt nye standarder for, hvad en percussion-solokoncert kan være. Med sit enestående spil på de persiske håndtrommer tombak og daf skaber han et netværk af dansevenlige rytmer, tempofyldte beats og tranceagtige teksturer, der ikke står tilbage for den mest avancerede elektroniske musik. Melodier og polyfonier fletter sig ind i hinanden i tilsyneladende endeløse rytmiske variationer og skaber et dragende, hypnotisk lydunivers.
I over 20 år har Mortazavi bygget bro mellem sine iranske rødder og sin tilværelse i Europas technohovedstad Berlin. Med udgangspunkt i den traditionelle persiske percussiontradition har han udviklet sin helt egen form for minimalistisk håndspillet techno – et udtryk der både lyder medrivende, kontemporært og samtidig som noget, der altid har eksisteret. Med ét ben solidt plantet i den iranske tradition og et nutidigt udsyn fra Berlins technoscene har han formået at sætte nye standarder for, hvordan traditioner kan udfoldes i et moderne musikalsk landskab.
Mortazavi har optrådt for dansende koncertgæster på blandt andet Roskilde, ALICE/Global, Fusion og WOMAD Festival samt i prestigefyldte koncertsale over hele verden. Med sin utrolige fingerfærdighed og et bredt spektrum af overtoner formår han samtidig at spille polyrytmiske kompositioner og sofistikerede melodier. Som tv-kanalen ARTE har formuleret det: “Når man overværer den utroligt virtuose solist, kan man nemt få indtryk af, at han ikke blot har to, men mindst seks hænder.”
Mohammad Reza Mortazavi begyndte at spille tombak som seksårig, og allerede tre år senere havde han nået så højt et niveau, at hans underviser ikke kunne lære ham mere. Som tiårig vandt han for første gang den årlige iranske tombak-konkurrence, hvor kun landets bedste spillere deltager. Siden har han udviklet mere end tredive nye fingerteknikker og revolutioneret den traditionelle spillestil. Senest har han udgivet sit niende soloalbum, Nexus, og indgår også i duoen YEK sammen med den elektroniske producerlegende Burnt Friedman.

Åbent hus - folkedans for unge og voksne
2026-09-07 19:30 - 21:30 | Herlev Byskole, afd. Elv, Ederlandsvej 23, Herlev, 2730
Herlev Folkedanserforening begynder sæsonen med åbent hus for alle interesserede

Final Descent & Fanø Free Folk Festival: Roxane Metayér (FR/BE) + Guro Kvifte Nesheim & Mats Edén (NO/SE)
2026-09-09 18:30 - 19:00 | KLEIN, Wagnersvej 19, København SV, 2450
En aften med kontemporære bud på traditionel violinmusik – fra Roxane Métayers smeltedigel af elektronisk præpareret violin og feltoptagelser til Guro Kvifte Nesheim & Mats Edéns Hardangerfele-duo, der sender os på rejse ind i hjertet af de skandinaviske folkemelodier.
Koncerten præsenteres i samarbejde med Fanø Free Folk Festival
Dato: Onsdag 09.09.26
Dørene åbner: 18:30
Koncert: 19:00
Pris: 100 dkr i forsalg / 130 dkr i dørsalg
Spillested: Dansepavillonen, KLEIN, Wagnersvej 19, 2450 København
Roxane Metayér (BE)
Det er altid med udgangspunkt i violinen, elektronik og feltoptagelser af naturen omkring os, at den belgisk-franske Roxane Métayer bygger sine fortryllende og sansemættede klanguniverser, hvor organiske lyde, åndedræt og instrumentale bevægelser smelter sammen i hypnotiske collager.
Roxane Métayer er baseret i Bruxelles og arbejder i krydsfeltet mellem musik, lydkunst og billedkunst. Hendes praksis kredser om den levende verden – særligt skovens fauna og flora – og om menneskets forbindelse til den. Gennem imitation og bioakustiske principper iscenesætter hun en slags fiktiv natur, hvor violin, blæsere, percussion og hendes stemme indgår i lydlig symbiose med forestillede dyr, insekter og planter. Hendes udtryk bevæger sig frit mellem det poetiske, det rituelle og det eksperimenterende.
Hun har udgivet musik på en række toneangivende labels inden for eksperimenterende lyd, herunder Kraak, Morc, Primordial Void og Matière Mémoire. Senest udkom Vies Sylvestres (Blickwinkel, 2025), som blev til under et residency i Japan og består af reallydsoptagelser fra templer og den omkringliggende natur, i mødet med Métayers rislende violin og smukke røst.
***
Guro Kvifte Nesheim & Mats Edén (NO/SE)
Når de to hardangerfelespillere Guro Kvifte Nesheim og Mats Edén mødes, er det et møde på tværs af generationer, landegrænser og musikalske udgangspunkter. Med afsæt i traditionelle melodier fra den skandinaviske folkemusik og med Hardangerfelens mystiske, resonerende overtoner skaber de majestætiske lydlandskaber, hvor hypnotiske melodier danner ramme om overraskende improvisationer.
Mats Edén er en markant skikkelse i nordisk folkemusik med dybe rødder i Värmland og årtiers betydning for scenen, ikke mindst gennem den legendariske svensk-norske gruppe Groupa, som for nylig kunne fejre 40 år som formidlere af nordisk folkemusik. Guro Kvifte Nesheim har markeret sig med sit energiske, medrivende og klangfarverige spil, blandt andet gennem projektet GKN5, og fører slåttetraditioner fra Agder videre med en stærk personlig stemme.
Sammen udgav de i 2020 duoalbummet Den kaldsteikte på det norske pladeselskab for kontemporær folkemusik og improviseret musik, Taragot Sounds. Her udforsker duoen et udpræget norsk repertoire, hvor både valsemelodier og mere indadvendte hymner svæver på en bund af hypnotiserende droner fra det smukke gamle instruments særlige resonansstrenge.

Basco – Generator, Ringkøbing
2026-09-10 20:00 - 22:00 | Generator, Kastengevej 3, Ringkøbing, 6950
Basco drives af et ønske om at fortælle historier i sang og melodi, rytmik og textur, og med musikalsk åbenhed, opfindsomhed og legesyge.
På toppen af bølgen af den nordiske folk revival i efterhånden mere end et årti, bliver Basco ved med at udvikle og genopfinde sig selv. Musikken er kompleks og varieret: hårdtslående, melankolsk og med en besnærende gennemsigtighed og dybde. Som en del af en større bevægelse der gør med nordisk musik hvad Miles Davis og hans samtidige gjorde med Jazz i 50’erne, og Piazolla og hans samtidige gjorde med Argentinsk musik i 70’erne, elsker Basco at udvinde guldet i de traditioner de voksede op med, for at finde råmaterialerne til deres næste projekt, om det er et nyt album, en koncertrække samarbejde med DR Bigbandet, eller at genfortælle gamle nordiske og anglo-keltiske historier sammen med Dansk/Norsk sanger Jullie Hjetland.
”From the swift to the sublimely serene, they capture moods beautifully.” – fRoots
Basco er:
Anders Ringgaard (DK): accordion, trombone,
Andreas Tophøj (DK): violin, viola,
Hal Parfitt Murray (DK/SCO): sang, violin, mandolin,
Villads Hoffmann (DK): cittern

Åbent hus - folkedans for børn og juniorer
2026-09-13 13:30 - 15:20 | Elverhøjens skole, Ederlandsvej 23, Herlev, 2730, Denmark
Vores børne- og juniorhold begynder sæsonen.
Børneholdet for fem- til cirka otteårige danser kl. 13.30 til 14.10.
Juniorholdet for 11 til cirka 16-årige danser kl. 14.20 til 15.20.
Se mere på vores hjemmeside.

Åbent hus - baldans for unge og voksne
2026-09-13 15:30 - 17:00 | Elverhøjens skole, Ederlandsvej 23, Herlev, 2730, Denmark
Hvert år udvælges en stor baldans, som vi danser, hver gang vi mødes.
Derudover danser vi nogle mindre bal- og folkedanse.
Se mere på vores hjemmeside.

Zenobia
2026-09-13 16:00 - 17:15 | Lindeballe Kirke, Åstvej 75, Gadbjerg, 7321, Denmark
Koncert med danske viser og sange samt Zenobias egne numre.

Lea Kampmann med band
2026-09-16 19:30 - 22:00 | Gimle, Roskilde, Helligkorsvej 2, Roskilde, 4000
Lea er en færøsk singer-songwriter, som er kendt for sin evne til at fange lytteren med sin sjælfulde vokal og lyrik.
Med sit album, Seinferð, produceret af Teitur, inviterer Lea Kampmann lytteren ind i et musikalsk rum, der giver følelsen af at sidde på indersiden af en akustisk guitar.
I 2024 var Lea på Danmarksturné med Lucky Lo, og i 2022 var hun på Danmarksturné med Katinka Band.
I 2021 vandt hun prisen for Årets Sang, med sangen Kanska, til Faroese Music Awards. I 2018 var hun nomineret til fire Faroese Music Awards, hvoraf hun modtog prisen for Årets Artist.
Leas optrædener er kendt for at skabe en intim atmosfære, hvor publikum inviteres ind i et rum af ro og refleksion. Hun er ikke blot en sangerinde; hun er en historiefortæller.
​
Lea er en multi-instrumentalist, og på scenen synger hun og spiller guitar og violin. Med hende er Sara Flindt (keys), Aske Frydenlund-Vad (akustisk guitar) og Lukas Loeb (kontrabas og saxofon). Denne live-konstellation danner rammen om koncerter som veksler mellem hviskende og eksplosive sekvenser, fællessang, tapping-guitarsoloer, saxofon og violinpassager. En koncertoplevelse der hylder ølsomheden, fællesskabet og musikken.
